ສັນຕະປາປາເບເນດິກ ສະເດັດປະພາດ ພາກຕາເວັນອອກກາງ
ຂ່າວອື່ນໆອີກ: ຜູ້ວາງລະເບີດສະລະຊີບສັງຫານ10ຄົນໃນພາກຕາເວັນຕົກສຽງເໜືອປາກີສຖານ; ສະຫະປະຊາຊາດເອີ້ນການສັງຫານພົນລະເຮືອນໃນສີລັງ ເປັນການນອງເລືອດ;
ເວລານີ້ພຣະສັນຕະປາປາ ເບເນດິກ ກຳລັງທຳການຢ້ຽມຢາມນະຄອນ Jerusalem ອັນເປັນເຂດນຶ່ງທ່ີຫລໍ່ແຫລມທ່ີສຸດໃນການ ສະເດັດປະພາດດິນແດນ ສັກສິດແຫ່ງສາສນາຄຣີສຕ໌ ປະມຸກສາສນາໂຣມັງກາໂຕລິກ ອົງນີ້ ໄດ້ຮັບການຕ້ອນ ຮັບໂດຍປະທານາທິບໍດີອີສຣາແອນ ທ່ານຊີມົງເປເຣສ ທ່ີສນາມບິນ ໃນກຸງແຕນອາວີວ ໃນວັນຈັນມື້ນີ້ ກ່ອນຈະບິນໄປຍັງນະຄອນ Jerusalem ທາງ ເຮືອບິນ ເຮລີຄອບເຕີ ການສະເດັດປະພາດຂອງ ພຣະອົງມີຂຶ້ນ ທ່າມກາງຄວາມບໍ່ພໍໃຈໃນບັນດາ ຊາວຢີວອີສຣາແອນ ຫລາຍຄົນ ທ່ີພາກັນໂກດແຄ້ນກ່ຽວ ກັບການຕັດສິນໃຈຂອງ ພຣະອົງ ທ່ີແຕ່ງຕັ້ງໃຫ້ສັງຄະ ນາຍົກ ທ່ີປະຕິເສດວ່າ ບໍ່ໄດ້ມີ ການສັງຫານໝູ່ຊາວຢີວນັ້ນ ໃຫ້ມາດຳຣົງ ຕຳແໜ່ງຄືນໃໝ່ ທາງການປາກີສຖານກ່າວວ່າຜູ້ວາງລະເບີດສະລະຊີບຄົນນຶ່ງໄດ້ໂຈມຕີດ່ານກວດກາຄວາມປອດໄພແຫ່ງນຶ່ງ ໃນພາກຕາເວັນຕົກສຽງເໜືອ ເຮັດໃຫ້ 10 ຄົນເສັຍຊີວິດແລະຢ່າງນ້ອຍ 7 ຄົນໄດ້ຮັບບາດເຈັບ ບັນດາເຈົ້າໜ້າທ່ີກ່າວວ່າການໂຈມຕີດັ່ງກ່າວເກີດຂຶ້ນໃນວັນຈັນມື້ນີ້ ລະຫວ່າງເມືອງPeshawar ເມືອງໃຫຍ່ໃນແຂວງຊາຍແດນພາກຕາເວັນຕົກສຽງເໜືອຂອງປະເທດ ແລະເມືອງ Darra Adam Khel ບໍ່ມີຜູ້ໃດອ້າງເອົາຄວາມຮັບຜິດຊອບໃນການວາງລະເບີດຄັ້ງນີ້ແຕ່ກຳລັງຮັກສາຄວາມສງົບໄດ້ຕົກເປັນເປົ້າໝາຍຢູ່ເລື້ອຍໆຂອງພວກຫົວຮຸນແຮງມຸສລິມທ່ີທຳການເຄື່ອນໄຫວຢູ່ໃນຂົງເຂດເລາະຊາຍແດນຕິດກັບອັຟການີສຖານນັ້ນ ໃນຂ່າວນຶ່ງອີກຕ່າງຫາກ ໃນວັນຈັນມື້ນີ້ໜັງສືພິມ New York Timesໄດ້ລາຍງານຂ່າວອ້າງຄຳເວົ້າຂອງເຈົ້າໜ້າທີ່ສືບລັບສະຫະຣັດແລະປາກີສຖານ ທີ່ກ່າວວ່າ ກຸ່ມ al-Qaida ກຳລັງສວາຍໂອກາດຄວາມປັ່ນປ່ວນທີ່ເກີດຂຶ້ນໃນປາກີສຖານນັ້ນເສີມກຳລັງແລະການມີໜ້າຂອງຕົນໃນທີ່ນັ້ນໃຫ້ແຂງແຮງຂຶ້ນແລະສົ່ງເສີມພວກກຸ່ມນັກຕໍ່ສູ້ຫົວຮຸນແຮງອື່ນໆ ອົງການສະຫະປະຊາຊາດໄດ້ປະນາມການສັງຫານພວກພົນລະເຮືອນເຜົ່າທະມິນຫລາຍຮ້ອຍຄົນໃນສີລັງການັ້ນ ໂດຍເອີ້ນຄວາມຮຸນແຮງທີ່ເກີດຂຶ້ນໃນພາກເໜືອຂອງປະເທດໃນຫວ່າງໄວໆມານີ້ວ່າ ເປັນເຫດການນອງເລືອດອັນນຶ່ງ ທ່ານ Gordon Weiss ໂຄສົກອົງການສະຫະປະຊາຊາດກ່າວຕໍ່ VOA ວ່າຣັຖບານສີລັງກາບໍ່ໄດ້ດຳເນີນການຢ່າງພຽງພໍເພື່ອຫລີກລ່ຽງການບາດເຈັບລົ້ມຕາຍຂອງພົນລະເຮືອນແລະພວກກະບົດເສືອທະມິນກໍຍັງສືບຕໍ່ໃຊ້ພົນລະເຮືອນຫລາຍໝື່ນຄົນເປັນເຄື່ອງກຳບັງລະຫວ່າງພວກເຂົາແລະຝ່າຍທະຫານຣັຖບານນັ້ນ ກອງທັບສີລັງກາແລະພວກກະບົດເສືອທະມິນຕ່າງຄົນຕ່າງກ່າວຫາກັນແລະກັນວ່າລະດົມຍິງປືນໃຫຍ່ໂຈມຕີຢູ່ໃນເຂດສົງຄາມໃນພາກເໜືອຂອງປະເທດນັ້ນ ພວກນາຍແພດກ່າວວ່າການຍິງປືນໃຫຍ່ໃສ່ກັນໄດ້ສັງຫານພົນລະເຮືອນ 378 ຄົນແລະເຮັດໃຫ້ບາດເຈັບປະມານ1100 ຄົນ ມີການຄຶດກັນວ່າພົນລະເຮືອນຫລາຍໝື່ນຄົນຍັງຕົກຄ້າງຢູ່ໃນບໍລິເວນເນື້ອທີ່ ຍາວ 4ຫລັກກິໂລແມັດ ເລາະຕາມແຄມທະເລຝັ່ງຕາເວັນອອກສຽງເໜືອທີ່ພວກກະບົດເສືອທະມິນ ຍັງຄວບຄຸມຢູ່ນັ້ນ ກະຊວງສາທາຣະນະສຸກຈີນຢືນຢັນໃນວັນຈັນມື້ນີ້ວ່າ ຊາຍຄົນນຶ່ງ ວັຍ30 ປີ ໄດ້ເປັນຄົນທຳອິດໃນປະເທດຈີນ ທ່ີຕິດເຊື້ອໄຂ້ຫວັດໃຫຍ່ ພັນA H1N1 ທີ່ເອີ້ນກັນທົ່ວໄປວ່າ ເຊື້ອໄວຣັສໄຂ້ຫວັດໝູນັ້ນ ບັນດາເຈົ້າໜ້າທ່ີກ່າວວ່າຜູ້ຊາຍຈີນຄົນນີ້ໄດ້ບິນໄປຍັງກຸງປັກກິງໃນວັນເສົາຜ່ານມາໂດຍຜ່ານກຸງໂຕກຽວ ແລະໄປຈາກສະຫະຣັດ ບ່ອນທ່ີຜູ້ກ່ຽວໄດ້ເຂົ້າຮຽນໃນມະຫາວິທຍາໄລ ຈາກກຸງປັກກິງ ລາວໄດ້ຂີ່ເຮືອບິນໄປຍັງເມືອງ Chengdu ແລະໄດ້ໄປຍັງໂຮງໝໍຫລັງຈາກເດີນທາງໄປຮອດແລ້ວ ແລະເວລານີ້ ຍັງຖືກແຍກໂຕຢູ່ໃນຫ້ອງກວດພະຍາດຕິດແປດຢູ່ທ່ີນັ້ນ ອົງການຂ່າວທາງການຈີນກ່າວວ່າທາງການໄດ້ຕາມຫາພວກຄົນໂດຍສານເກືອບທັງໝົດທ່ີເດີນທາງມານຳເຮືອບິນລຳດຽວກັບຜູ້ກ່ຽວ ແລະໄດ້ແຍກໂຕພວກເຂົາເຈົ້າ ໃຫ້ຢູ່ໃນຫ້ອງກວດພະຍາດຕິດແປດ ອົງການຂ່າວຊິນຫົວກ່າວວ່າ ແຟນຂອງຊາຍຄົນນີ້ພ້ອມທັງພໍ່ຂອງລາວ ແລະຄົນຂັບລົດຕັກຊີກໍໄດ້ຖືກແຍກໃຫ້ໄປຢູ່ຫ້ອງກວດພະຍາດຕິດຕໍ່ເຊ່ນກັນ ສະຫະຣັດກ່າວວ່າ ຕົນຈະບໍ່ຢຸດທຳການໂຈມຕີທາງອາກາດໃນອັຟການີສຖານຕາມຄຳຮຽກຮ້ອງຂອງປະທານາທິບໍດີ Hamid Karzai ນັ້ນເຖິງແມ່ນມີການກ່າວຫາວ່າ ການໂຈມຕີດັ່ງກ່າວໄດ້ເຮັດໃຫ້ພວກພົນລະເຮືອນ ຈຳນວນຫລາຍຮ້ອຍຄົນ ເສັຍຊີວິດໄປໃນທົ່ວປະເທດກໍຕາມ ທ່ານ James Jones ທ່ີປຶກສາດ້ານຄວາມປອດໄພແຫ່ງຊາດປະຈຳທຳນຽບຂາວກ່າວໃນວັນອາທິດວານນີ້ວ່າ ການໂຈມຕີທາງອາກາດໃນຂັ້ນຕໍ່ໄປ ມີທາງເປັນໄປໄດ້ ແຕ່ທ່ານກ່າວວ່າ ສະຫະຣັດຈະໃຊ້ຄວາມພະຍາຍາມເພ່ີມຂຶ້ນອີກເປັນສອງເທົ່າ ເພື່ອກຳຈັດຄວາມເສັຍຫາຍແກ່ພວກພົນລະເຮືອນນັ້ນ ຜູ້ນຳອັຟການີສຖານໄດ້ຮຽກຮ້ອງໃຫ້ສະຫະຣັດຢຸດທຳການໂຈມຕີທາງອາກາດຊື່ງທ່ານກ່າວວ່າ ໄດ້ສັງຫານ ພົນລະເຮືອນໃນຈຳນວນເຖິງ 130ຄົນໃນແຂວງ Farah ທາງພາກຕາເວັນຕົກຂອງປະເທດ ໃນສັບປະດາຜ່ານມານີ້ ແຕ່ກອງທັບສະຫະຣັດກ່າວວ່າການສືບສວນຮ່ວມກັບທາງການອັຟການີສຖານສະແດງໃຫ້ເຫັນວ່າພວກນັກຕໍ່ສູ້ຫົວຮຸນແຮງກຸ່ມຕາລີບັນໄດ້ໃຊ້ພວກພົນລະເຮືອນເປັນເຄື່ອງກຳບັງແລະວ່າຈຳນວນຜູ້ເສັຍຊີວິດບໍ່ສາມາດກຳນົດໄດ້ຢ່າງແນ່ນອນເພາະວ່າສົບຂອງພວກເສັຍຊີວິດທັງໝົດແມ່ນໄດ້ຖືກນຳໄປຝັງກ່ອນທີ່ພວກເຈົ້າໜ້າທ່ີສືບສວນຈະເດີນທາງໄປຮອດບ່ອນເກີດເຫດ